5 ຄົນ ເສຍຊີວິດ ຍ້ອນພາຍຸ ເຂດຮ້ອນ ຟຸງວົງ ທີ່ ຟິລິບປີນ (ສະໄລດ໌/ວີດີໂອ)
ລົມພາຍຸເຂດຮ້ອນ ຟຸງວົງ ກຳລັງ​ມຸ້​ງໜ້າ ໄປ​ສູ່​ໄຕ້​ຫວັນ ຫລັງ​ຈາກໄດ້ພັດຖະຫຼົ່ມ ​ຟິລິບ​ປີນ ​ທີ່​ເຮັດ​ໃຫ້​ຢ່າງ​ໜ້ອຍ​ຫ້າ​ຄົນ​ ເສຍ​ຊີວິດ.
ລົມພາຍຸເຂດຮ້ອນຫົວນຶ່ງ ກຳລັງມຸ້ງໜ້າໄປສູ່ໄຕ້ຫວັນ ຫລັງຈາກ ໄດ້ລົບກວນການດຳລົງຊີວິດຂອງຫລາຍຮ້ອຍພັນຄົນຢູ່ໃນຟິລິບ ປີນ ແລະເຮັດໃຫ້ຢ່າງໜ້ອຍຫ້າຄົນເສຍຊີວິດ ລົມພາຍຸ Fung-Wong ທີ່ມີລົມແຮງເຖິງ 95 ກິໂລແມັດຕໍ່ຊົ່ວ ໂມງໄດ້ພັດເຂົ້າຖະຫລົ່ມ ພາກເໜືອຂອງຟິລິບປີນ ໃນວັນສຸກ ວານນີ້ເຮັດໃຫ້ສາຍໄຟຟ້າຂາດ ນຳ້ຖ້ວມທົ່ງນາ ແລະຫລັງຄາ ຕຶກອາຄານເພພັງ ນຳ້ຖ້ວມ ໄດ້ເຮັດໃຫ້ສ່ວນໃຫຍ່ ຂອງນະ ຄອນຫລວງມະນີລາເປັນອຳມະພາດ ໂດຍທີ່ລັດຖະບານໄດ້ ສັ່ງໃຫ້ປິດໂຮງການ ແລະລົບກວນການຂົນສົ່ງ ບັນດາໂຮງຮຽນກໍພາກັນປິດ ເປັນມື້ທີສອງ ໃນວັນເສົາມື້ນີ້ ອົງການພະຍາກອນອາກາດແຫ່ງຊາດ ທຳນາຍວ່າ ລົມພາຍຸ Fung-Wong ຈະໄປເຖິງໄຕ້ຫວັນ ໃນວັນອາທິດ ມື້ອື່ນນີ້